Here is a page extracted from Wikipedia that may contain CSS, HTML, and a lot of unformatted text.

Title: Ontuons Vaičios
Content: Ontuons Vaičios (gėmė 1926 metās balondė 5 dėina Geidotius – mėrė 2008 m. lapkristė 25 d.) bova Telšiū vīskops emerėts.

Biuograpėjė 

1934–1938 metās muokies Šatiu, 1938–1940 m. – Muosiedė pradiuos muokīkluo. 1940–1943 m. muokies Skouda gimnazėjuo. 1943–1946 m. stodėjava Telšiū, 1946–1951 m. Kauna konėgūm semėnarėjuo. 1950 metās siejės 24 dėina išvėntints konėgo.

Palėkė̄s konėgo O. Vaičios dėrba tūs parapėjūs:

 1951–1952 dėrba vėkaro Plongie
 1952–1954: Klaipieduo, kor 1953, 1954 metās laikėna ējė klėbuona pareigas
 1954–1959 bova Žīgaitiu klėbuons
 1959–1962 Salontū klėbuons
 1962–1965 klėbuonava Lauka Suoduo
 1965–1973 ējė Akmenės klėbuona ė Vėikšniū dekanata vicedekana pareigas
 1973–1975 bova Telšiū katedras klėbuons i Telšiū vīskopėjės korėjės kanclerios

1975 metās spalė 3 dėina ėšrėnkts Telšiū vīskopėjės ė Klaipiedas prelatūras kapėtolėnio vėkaro.

1982 metās lėipas 5 dėina nominouts vīskopo ė paskėrts Telšiū vīskopėjes ė Klaipiedas prelatūras apaštališkoujo administratuorio. 1982 metās lėipas 25 dėina Kauna Arkėkatedruo bazėlėkuo konsekrouts vīskopo.

1986–1999 m. – Vatėkana dvasėninkėjės kongregacėjes narīs. 1988–1993 metās bova Lietovuos Vīskupū kuonferencėjės pėrmėninka pavaduotuos. 1989–2001 metās – Telšiū Vīskupėjės ordėnars.

2001 metās vīskops O. Vaičios, solaukė̄s 75 metū, vagol kanuonu teisės nuostatus iteik puopīžiou Juonou Pauliou ī atsistatīdėnėma rašta. Tūm patiūm metūm gegožės 13 dėina puopīžios prėjiemė atsistatīdėnėma ė paskīrė vīskopa O. Vaičiu Telšiū Vīskopėjės apaštalėnio admėnėstratuorio.

2002 metās sausė 5 dėina puopīžios Juons Paulios ī atleida vīskopa O. Vaičiu ėš Telšiū vīskopėjes apaštalėnė admėnėstratuorė pareigūm.

Vaičios, Ontans

Žemaitėjės žmuonis